**020 44 URED VLADE REPUBLIKE HRVATSKE ZA UNUTARNJU REVIZIJU**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured Vlade Republike Hrvatske za unutarnju reviziju ostvaruje prihode u okviru skupine 67 Prihodi iz proračuna te izvora financiranja 11 Opći prihodi i primici.

Prihodi iz proračuna u prvom polugodištu 2023. godine ostvareni su u iznosu od 139.791,87 eura.

**RASHODI I IZDACI**

Ukupno planirani rashodi odnose se na administraciju i upravljanje Uredom u pružanju podrške upravljačkoj strukturi ureda i drugih stručnih službi Vlade u ostvarenju njihovih ciljeva primjenom sustavnog i discipliniranog pristupa vrednovanju i poboljšanju djelotvornosti procesa upravljanja rizicima, kontrola i dobrog upravljanja.

Ukupni rashodi u prvom polugodištu 2023. godine izvršeni su u iznosu od 139.791,87 eura što je 37,40% ukupno planiranih financijskih sredstava za 2023. godinu. U odnosu na isto razdoblje prošle godine ukupni rashodi su 32,58% veći.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu od 139.791,87 eura što je 37,83% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su povećani za 32,84%.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 130.954,89 eura što je 40,84% planiranih sredstava za zaposlene. U odnosu na isto razdoblje prethodne godine rashodi za zaposlene su povećani za 36,25%.

Spomenuto povećanje posljedica je povećanja osnovice sukladno Dodatku I. Kolektivnog ugovora za državne službenike i namještenike, promjene Uredbe o Uredu Vlade Republike Hrvatske za unutarnju reviziju te povratka 1 djelatnice Ureda s porodiljnog dopusta. Također, do povećanja je došlo zbog povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu.

***Materijalni rashodi***

Materijalni rashodi u prvom polugodištu 2023. godine izvršeni su u iznosu od 8.836,73 eura što je 18,33% planiranih financijskih sredstava za 2023. godinu u okviru materijalnih rashoda. U odnosu na isto razdoblje prethodne godine materijalni rashodi su manji za 3,13%.

U prvom polugodištu 2023. godine sredstva su utrošena za stručna usavršavanja, službena putovanja na stručni seminar, ZET prijevoz, energente, komunalne i telekomunikacijske usluge, uredske potrepštine, servis klime, sistematske preglede, članarine i reprezentaciju.

***Financijski rashodi***

Financijski rashodi u prvom polugodištu 2023. godine izvršeni su u iznosu 0,25 eura.